**ROMANIAN VERSION**

**Expertul ONU cu privire la drepturile minorităților lansează prima sa vizită oficială în Republica Moldova**

GENEVA (16 iunie 2016) – Raportorul Special al Organizației Națiunilor Unite privind drepturile minorităților, Rita Izsák-Ndiaye, va vizita Republica Moldova, în perioada 20-29 iunie 2016, pentru a studia situația persoanelor aparţinând minorităţilor naţionale, etnice, religioase şi lingvistice din țară.

“Moldova este un stat multietnic și multilingv care în ultimii ani a făcut eforturi considerabile pentru a recunoaște și a promova drepturile minorităților. Cu toate acestea, statul se confruntă cu provocări legate de gestionarea diversității sale, care solicită atenție și intervenții orientate nemijlocit spre soluționarea lor,” a spus expertul.

“Consider că protecția și promovarea drepturilor minorităților este cheia spre atingerea stabilității sociale și politice într-o societate diversă, așa cum este Republica Moldova", a adăugat ea.

Dna Izsák-Ndiaye, care va vizita Republica Moldova la invitația Guvernului, va vizita orașul Chișinău și va călători în regiunile și localitățile țării în care sunt stabilite populații minoritare, inclusiv Unitatea Teritorială Autonomă Găgăuzia, Bălți, Edineț, Orhei, Soroca și Taraclia, precum și regiunea transnistreană a Republicii Moldova.

Pe parcursul vizitei sale de zece zile, expertul privind drepturile omului va avea întrevederi cu un număr vast de actori, printe care reprezentanți ai autorităților statului și reprezentanți ai Organizației Națiunilor Unite, actori ai societății civile și membri ai comunităților minoritare, pentru a auzi direct de la ei despre problemele și preocupările lor.

“Această vizită este o oportunitate deosebită de a interacționa cu reprezentanții Guvernului Republicii Moldova și societatea civilă în cadrul unui dialog constructiv orientat spre identificarea provocărilor curente dar și a bunelor practici pentru a asigura drepturile persoanelor aparţinând minorităţilor,” a subliniat ea.

În urma vizitei, Raportorul Special va prezenta constatările sale preliminare în cadrul conferinței de presă care va fi susținută pe data 29 iunie 2016, la orele 11:00, în incinta sălii de conferințe a Casei ONU, str. 31 August 1989, nr. 131. Accesul la conferința de presă este strict limitat jurnaliștilor.

Dna Izsák-Ndiaye va prezenta raportul final referitor la misiunea sa în Moldova în cadrul sesiunii Consiliului ONU pentru Drepturile Omului din Martie 2017.

\*\*\*\*\*\*\*

*Dna* ***Rita Izsák-Ndiaye*** *(Ungaria) a preluat funcția de Exert Independent al ONU privind problemele minorităților în iunie 2011, în urma numirii sale de către Consiliul pentru Drepturile Omului iar ulterior, în martie 2014, mandatul său a fost extins. Ea este împuternicită de către Consiliul pentru Drepturile Omului să promoveze implementarea Declaraţiei ONU cu privire la drepturile persoanelor aparţinând minorităţilor naţionale sau etnice, religioase şi lingvistice. Mai multe informații referitor la vizita de țară pot fi accesate aici:* [*http://www.ohchr.org/EN/Issues/Minorities/SRMinorities/Pages/SRminorityissuesIndex.aspx*](http://www.ohchr.org/EN/Issues/Minorities/SRMinorities/Pages/SRminorityissuesIndex.aspx)

*Raportorii Speciali fac parte din Procedurile Speciale ale Consiliului pentru Drepturile Omului. Procedurile Speciale, cel mai mare organism de experți independenți din sistemul ONU de protecție a drepturilor omului, este denumirea generală dată mecanismelor independente de constatare și monitorizare ale Consiliului care abordează fie situații specifice ale țărilor, fie aspecte tematice la nivel internațional. Activitatea experților din cadrul Procedurilor Speciale are caracter voluntar; aceștia nu fac parte din personalul ONU și nu sunt remunerați pentru munca prestată. Sunt independenți de orice guvern și organizație și își exercită atribuțiile cu titlu personal.*

*Declaraţia ONU cu privire la drepturile persoanelor aparţinând minorităţilor naţionale sau etnice, religioase şi lingvistice poate fi accesată aici:* [*http://www.ohchr.org/EN/ProfessionalInterest/Pages/Minorities.aspx*](http://www.ohchr.org/EN/ProfessionalInterest/Pages/Minorities.aspx)

*UN Human Rights, pagina de țară - Republica Moldova:* [*http://www.ohchr.org/EN/Countries/ENACARegion/Pages/MDIndex.aspx*](http://www.ohchr.org/EN/Countries/ENACARegion/Pages/MDIndex.aspx)

*Pentru mai multe informații și solicitări mass-media, vă rugăm să contactați:*

***In Chișinău (pe parcursul vizitei):*** *Veaceslav Balan (+373 69 578 378 / vbalan@ohchr.org)*

***In Geneva (înainte de și după vizita de țară):*** *Dna Margarita Lema (+41 22 917 9248 /* [*mlematome@ohchr.org*](mailto:mlematome@ohchr.org)*) sau* [*minorityissues@ohchr.org*](mailto:minorityissues@ohchr.org)*.*

Pentru solicitări mass-media în legătură cu alți experți independenți ONU:

Xabier Celaya, UN Human Rights – Media Unit (+ 41 22 917 9383 / [xcelaya@ohchr.org](mailto:xcelaya@ohchr.org))

**Pentru site-urile dvs. de știri și social media:** Conținutul multimedia și mesajele-cheie referitoare la comunicatele noastre de știri sunt disponibile pe UN Human Rights, canalele media sociale, enumerate mai jos. Vă rugăm să ne etichetați folosind:  
Twitter: [@UNHumanRights](http://twitter.com/UNHumanRights)  
Facebook: [unitednationshumanrights](https://www.facebook.com/unitednationshumanrights)  
Instagram: [unitednationshumanrights](http://instagram.com/unitednationshumanrights)

Google+: [unitednationshumanrights](https://plus.google.com/+unitednationshumanrights/posts)  
Youtube: [unohchr](https://www.youtube.com/user/UNOHCHR)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_